Методи Христов
Едно звънче звъни

chitanka.info

Уплашиха се птичките

и литнаха на юг.

Дали затуй, че всичките

гнезда се виждат тук?

Останаха врабчетата.

Защо не ги е страх?

Те знаят, че момчетата

не тичат подир тях.

В училището есенно

едно звънче звъни

и ги подканя песенно

за нови школски дни.

Врабците пък ще видите

като рояк деца —

летят над керемидите

и махат им с крилца.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.